|  |
| --- |
| 12. SJEDNICA GRADSKOG VIJEĆA GRADA POŽEGETOČKA 18. DNEVNOG REDAPRIJEDLOG ODLUKEO IZMJENAMA ODLUKE O RASPOREĐIVANJU SREDSTAVA ZA RAD POLITIČKIH STRANKA I NEZAVISNIH VIJEĆNIKA U GRADSKOM VIJEĆU GRADA POŽEGE ZA 2022. GODINUPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeSvibanj 2022.  |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA:024-02/22-03/3

URBROJ: 2177-1-02/01-22-1

Požega, 12. travnja 2022.

GRADSKOM VIJEĆU GRADA POŽEGE

PREDMET: Prijedlog Odluke o izmjenama Odluke o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2022. godinu

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21.) (u nastavku teksta: Statut Grada Požege), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o izmjenama Odluke o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2022. godinu.

Pravni temelj za donošenje ove Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 96. Zakona o financiranju političkih aktivnosti, izborne promidžbe i referenduma (Narodne novine, broj: 29/19. i 98/19.), te članka 39. stavka 1. podstavka 3. Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o izmjenama Odluke o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2022. godinu



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA:024-02/22-03/3

URBROJ: 2177-1-02/01-22-2

Požega, 12. travnja 2022.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 12. travnja 2022. godine, donosi

Z A K L J U Č A K

I. Utvrđuje se Prijedlog Odluke o izmjenama Odluke o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2022. godinu, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA:024-02/22-03/3

URBROJ: 2177-1-02/01-22-3

Požega, \_\_. svibnja 2022.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 96. Zakona o financiranju političkih aktivnosti, izborne promidžbe i referenduma (Narodne novine, broj: 29/19. i 98/19.), te članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na svojoj 12. sjednici, održanoj \_\_. svibnja 2022. godine, donosi

O D L U K U

o izmjenama Odluke o raspoređivanju sredstava za rad političkih stranaka i nezavisnih vijećnika u

Gradskom vijeću Grada Požege za 2022. godinu

Članak 1.

Ovom Odlukom mijenja se Odluka o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2022. godinu (Službene novine Grada Požege, broj: 24/21.) (u nastavku teksta: Odluka).

Članak 2.

U članku 3. Odluke iznos od: „ 68.600,00 kuna“ zamjenjuje se iznosom od: „68.950,00 kuna“.

Članak 3.

U članku 5. Odluke tabelarni dio se mijena i glasi:

|  |  |  |  |  |
| --- | --- | --- | --- | --- |
| Red. br. | Kandidacijska lista / nezavisni vijećnici | Broj članova u GV/ 3.500,00 kn godišnje po članu | Broj članova podzastupljenog spola u GV / 350,00 kn po članu godišnje | Ukupno 2022. / kn |
| 1. | HRVATSKA DEMOKRATSKA ZAJEDNICA - HDZ  | 9 /31.500,00  | 3 / 1.050,00 | 32.550,00 |
| 2. | SOCIJALDEMOKRATSKA PARTIJA - SDP | 6 /21.000,00  | 3 /1.050,00  | 22.050,00 |
| 3. | MOST  | 2 / 7.000,00  | - | 7.000,00 |
| 4. | DOMOVINSKI POKRET  | 2 / 7.000,00 | 1 / 350,00 | 7.350,00 |
| S v e u k u p n o  | 19 / 66.500,00 | 7 / 2.450,00 | 68.950,00 |

Članak 4.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o raspoređivanju sredstava za rad političkih stranaka i nezavisnih vijećnika u

Gradskom vijeću Grada Požege u 2022. godini

I. UVOD I PRAVNA OSNOVA

Odluka o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege u 2022. godini usvojena je na 7. sjednici Gradskog vijeća Grada Požege koja je održana 17. prosinca 2021. godine, a objavljena je u Službenim novinama Grada Požege, broj: 24/21. od 17. prosinca 2021. godine.

Predmetnom Odlukom određena je visina i način raspoređivanja sredstava za rad političkih stranka i nezavisnih vijećnika u Gradskom vijeću Grada Požege za 2022. godinu.

Pravna osnova za donošenje ove Odluke je u odredbama Zakona o financiranju političkih aktivnosti, izborne promidžbe i referenduma (Narodne novine, broj: 29/19. i 68/19.) (u nastavku teksta: Zakon).

Člankom 5. stavkom 2. Zakona propisano je da sredstva za redovito godišnje financiranje političkih stranaka i nezavisnih vijećnika iz proračuna jedinica lokalne samouprave dužna je osigurati jedinica lokalne samouprave u iznosu koji se određuje u proračunu jedinice lokane samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice lokalne samouprave godišnje ne može biti određena u iznosu manjem od 3.500,00 kuna, u predstavničkom tijelu jedinice samouprave koja ima više od 10.000 stanovnika.

Nadalje, člankom 6. stavkom 2. Zakona propisano je, da pravo na redovito godišnje financiranje iz sredstava proračuna jedinice lokalne samouprave imaju političke stranke koje su prema konačnim rezultatima izbora dobile mjesto člana u predstavničkom tijelu jedinice lokalne samouprave i nezavisni vijećnici.

Člankom 10. stavkom 3. Zakona propisano je da odluku o raspoređivanju sredstava iz proračuna jedinice lokalne samouprave prema članku 7. stavku 1. Zakona donosi predstavničko tijelo jedinice lokalne samouprave. Prema odredbi članka 7. stavka 1. Zakona, sredstva iz članka 5. ovoga Zakona raspoređuju se na način da se utvrdi jednak iznos sredstava za svakog člana u predstavničkom tijelu jedinice lokalne samouprave, tako da pojedinoj političkoj stranci koja je bila predlagatelj liste, odnosno nezavisnom vijećniku pripadaju sredstva razmjerno broju njihovih vijećnika u Gradskom vijeću uz primjenu članka 6. stavka 2. Zakona.

II. SADRŽAJ PREDLOŽENE ODLUKE

U članku 3. važeće Odluke propisano je, da je za političke stranke i nezavisne vijećnike zastupljene u Gradskom vijeću Grada Požege planiran iznos od 68.600,00kuna za 2022. godinu. Političkim strankama sredstva se raspoređuju uz uvažavanje načela da svaka politička stranka, odnosno nezavisni vijećnik ima pravo na naknadu razmjerno broju članova u Gradskom vijeću, a za člana podzastupljenog spola političkoj stranci, odnosno nezavisnom vijećniku pripada pravo na naknadu u visini od 10% iznosa predviđenog po svakom članu.

Uvažavaju se podaci o stranačkoj pripadnosti članova Gradskog vijeća prema Konačnim rezultatima izbora za članove Gradskog vijeća Grada Požege provedenih 16. svibnja 2021. godine od 21. svibnja 2021. godine.

Sredstva za redovito godišnje financiranje iz Proračuna Grada Požege iznose 3.500,00 kuna po članu godišnje, što za 2022. godinu 3.500,00 kuna po članu, a za podzastupljeni spol 350,00 kuna. Sukladno navedenom, došlo je do povećanja osoba podzastupljenog spola za jednu osobu, tako da sada umjesto šest osoba podzastupljenog spola ima sedam osoba. Slijedom navedenog potrebno je povećati planirani iznos sa 68.600,00kuna na 68.950,00 kuna, te uskladiti odredbu članka 3. i 5. Odluke.

***Službene novine Grada Požege, broj: 24/21.***

**

*R E P U B L I K A H R V A T S K A*

*POŽEŠKO-SLAVONSKA ŽUPANIJA*

*GRAD POŽEGA*

*GRADSKO VIJEĆE*

*KLASA: 021-05/21-02/11*

*URBROJ: 2177/01-02/01-21-3*

*Požega, 17. prosinca 2021.*

*Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 96. Zakona o financiranju političkih aktivnosti, izborne promidžbe i referenduma (Narodne novine, broj: 29/19. i 98/19.), te članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na svojoj 7. sjednici, održanoj 17. prosinca 2021. godine, donosi*

*O D L U K U*

*o raspoređivanju sredstava za rad političkih stranaka i nezavisnih vijećnika u*

*Gradskom vijeću Grada Požege za 2022. godinu*

*I. OPĆE ODREDBE*

*Članak 1.*

*Ovom Odlukom određuje se visina i način raspoređivanja sredstava za rad političkih stranka i nezavisnih vijećnika u Gradskom vijeću Grada Požege za 2022. godinu (u nastavku teksta: Odluka).*

*Članak 2.*

*Riječi i pojmovi koji se koriste u ovoj Odluci, a koje imaju rodno značenje, odnose se na jednak način i na muški i na ženski rod, bez obzira u kojem se rodu koriste.*

*II. VISINA I NAČIN RASPOREĐIVANJA SREDSTAVA ZA RAD POLITIČKIH STRANKA ZASTUPLJENIH U GRADSKOM VIJEĆU*

*Članak 3.*

 *Sredstava namijenjena za financiranje političkih stranaka i nezavisnih vijećnika Gradskoga vijeća Grada Požege u 2022. godini planirana su u Proračunu Grada Požege za 2022. godinu (u nastavku teksta: Proračun), u ukupnom iznosu od 68.600,00 kuna.*

*Članak 4.*

*(1) Sredstva iz članka 3. ove Odluke raspoređuju se na način da se utvrdi jednak iznos sredstava za svakog vijećnika u Gradskom vijeću Grada Požege (u nastavku teksta: Gradsko vijeće), tako da pojedinoj političkoj stranci, odnosno nezavisnom vijećniku pripadaju sredstva razmjerno broju njihovih vijećnika u Gradskom vijeću, a prema Konačnim rezultatima izbora za članove Gradskog vijeća Grada Požege provedenih 16. svibnja 2021. godine od 21. svibnja 2021. godine.*

*(2) Za svakog člana Gradskog vijeća podzastupljenog spola, političkim strankama i nezavisnim vijećnicima pripada i pravo na naknadu u visini od 10% iznosa predviđenog po svakom članu Gradskog vijeća.*

*Članak 5.*

*Političkim strankama i nezavisnim vijećnicima zastupljenim u Gradskom vijeću raspoređuju se sredstva osigurana u Proračunu Grada Požege za 2022. godinu, na način utvrđen u članku 4. ove Odluke, a za 2022. godinu iznose:*

|  |  |  |  |  |
| --- | --- | --- | --- | --- |
| *Red. br.* | *Kandidacijska lista / nezavisni vijećnici* | *Broj članova u GV/ 3.500,00 kn godišnje po članu* | Broj članova podzastupljenog spola u GV / 350,00 kn po članu godišnje | Ukupno 2022. / kn |
| *1.* | *HRVATSKA DEMOKRATSKA ZAJEDNICA - HDZ*  | *9 /31.500,00*  | *3 / 1.050,00* | *32.550,00* |
| *2.* | *SOCIJALDEMOKRATSKA PARTIJA - SDP* | *6 /21.000,00*  | *2 /700,00* | *21.700,00* |
| *3.* | *MOST*  | *2 / 7.000,00*  | *-* | *7.000,00* |
| *4.* | *DOMOVINSKI POKRET*  | *2 / 7.000,00* | *1 / 350,00* | *7.350,00* |
| *S v e u k u p n o*  | *19 / 66.500,00* | *6 / 2,100,00* | *68.600,00* |

*Članak 6.*

*(1) Obračun i isplatu sredstava sukladno ovoj Odluci obavlja Upravni odjel za financije i proračun Grada Požege.*

*(2) Sredstva za financiranje iz članka 5. ove Odluke doznačit će se na žiro-račun političke stranke, odnosno na poseban račun nezavisnog vijećnika, tromjesečno u jednakim iznosima.*

*III. ZAVRŠNA ODREDBA*

*Članak 7.*

*Ova Odluka stupa na snagu osmog dana od dana objave u Službenim novinama Grada Požege.*

*PREDSJEDNIK*

*Matej Begić, dipl.ing.šum., v.r.*